C 465/32
LT
Europos Sąjungos oficialusis leidinys
2022 12 6
2022 m. gegužės 3 d., antradienis
66. primena Komisijai ir valstybėms narėms 2017 m. vasario 15 d.
Parlamento rezoliuciją dėl nedidelės rizikos biologinės kilmės pesticidų (9) ir pabrėžia, kad reikia remti saugių, veiksmingų ir įperkamų alternatyvių augalų apsaugos produktų kūrimą ir skatinti juos plačiau naudoti, visų pirma supaprastinant pagrindinių medžiagų leidimų procedūrą ir jų naudojimo pratęsimą, nes tai yra svarbus ekologinės gamybos plėtros komponentas; pabrėžia, kad reikia sukurti vienodas sąlygas gauti ekologiškų augalų apsaugos produktų ir trąšų visose valstybėse narėse; pabrėžia, kad pesticidų liekanos aplinkoje gali paveikti ir ekologiškus produktus; 67. atkreipia dėmesį į tai, kad ekologiškai ūkininkaujantys ūkininkai, kurie gamybos srityje užtikrina aukštus aplinkos apsaugos standartus, neturi būti laikomi atsakingais už riziką, kurios jie negali kontroliuoti, ir ragina Komisiją toliau skatinti randamų pesticidų liekanų tvarkymo derinimą; 68. pabrėžia, kad svarbu turėti pakankamai aukštos kokybės ekologiškų sėklų, įvairiarūšės medžiagos ir didelio derlingumo augalų veislių, vietinių veislių ir vietovei pritaikytų veislių; atkreipia dėmesį į jų galimybes atsparumo augalų ligoms didinimo ir poveikio klimato kaitai srityse; ragina Komisiją ir valstybes nares dėti daugiau pastangų, be kita ko, imantis konkrečių veiksmų, siekiant pagerinti ekologiškų sėklų rinkos veikimą ir mano, kad šiuo tikslu būtų naudinga nustatyti pereinamuosius laikotarpius; ragina Komisiją užtikrinti, kad būtų skiriama pakankamai finansinių išteklių ekologiškų sėklų ir gyvūnų veisimo moksliniams tyrimams; 69. pabrėžia, kad svarbu remti programas, skirtas vietos veislių išsaugojimui ir atrankai, nes dėl jų atsparumo jos yra ypač tinkamos ekologiniam ūkininkavimui; pabrėžia, kad reikia remti tradicinę augalų selekciją siekiant sukurti sveikas ir atsparias veisles, taip pat rengiant naujas ekologinių sėklų ir žemės ūkio praktikas būtini šiuolaikiški, tvarūs ir novatoriški metodai, išlaikantys aukštą žmonių sveikatos ir aplinkos apsaugos lygį; 70. atsižvelgdamas į tai, pabrėžia, kad mokslo inovacijos augalų selekcijos srityje gali atlikti svarbų vaidmenį, visų pirma gerinant veislių atsparumą, skatinant genetinių išteklių įvairovę ir stiprinant maisto gamybos sistemas, kartu primindamas, kad ekologiškame žemės ūkyje neleidžiama naudoti genetiškai modifikuotų sėklų; 71. pritaria Komisijos ketinimui į ES rinkos stebėjimo centrų analizės sritį įtraukti ekologiškus produktus; pabrėžia, kad svarbu intensyviau rinkti tikslius ir savalaikius duomenis apie ekologinės gamybos sektorių ir gerinti jų prieinamumą, be kita ko, regioniniu lygmeniu, kad būtų galima geriau įvertinti jo poveikį aplinkai, ekonomikai ir socialinį poveikį; 72. mano, kad tai turėtų apimti duomenis apie sektoriaus indėlį siekiant aplinkos tvarumo, taip pat duomenis apie gamybą, perdirbimą, vartojimą, be kita ko, apgyvendinimo ir maitinimo paslaugų sektoriuje ir viešosiose valgyklose, prekybą Europos Sąjungoje ir su ES nepriklausančiomis šalimis, taip pat apie supirkimo iš ūkių ir mažmenines kainas, vartotojų pageidavimus, tiekimo grandinės struktūras, pridėtinę vertę ir ūkininkų dalį tiekimo grandinėse; yra įsitikinęs, kad šie duomenys yra nepaprastai svarbūs formuojant ir stebint ES ekologinės gamybos politiką ir imantis veiksmų pasiūlos bei paklausos disbalansui ištaisyti, vartojimo ir gamybos tendencijoms įvertinti ir skaidrumui bei pasitikėjimui šiame sektoriuje didinti; 73. pripažįsta bendros Europos žemės ūkio duomenų erdvės galimybes padidinti vartotojų žinias ir pasitikėjimą bei pagerinti ekologiškų produktų tiekimo grandinės atsekamumą; pabrėžia, kad, siekiant skatinti paklausą, labai svarbu nustatyti vartotojų poreikius atliekant atitinkamus vertinimus; ragina valstybes nares geriau informuoti apie ekologinės gamybos sektoriaus ekonominius rezultatus; ragina Komisiją atlikti išsamius tyrimus ir analizę dėl to, kokį poveikį ekologinio ūkininkavimo apimties didinimas turėtų klimato kaitai ir apsirūpinimo maistu saugumui Europos Sąjungoje; o o 74.
(9)
o
paveda Pirmininkei perduoti šią rezoliuciją Tarybai, Komisijai ir valstybių narių vyriausybėms bei parlamentams.
OL C 252, 2018 7 18, p. 184.